Janet Mbugua

Janet Mbugua – Ndichu (an haife ta 11 ga Janairu 1984) ƴar jarida ce ta Kenya, kuma yar wasan kwaikwayo. A matsayinta na mai bayar da labarai, an san ta yi aiki a KTN a farkon shekarar da ta fara aiki. Ta yi aiki da Citizen TV na shekaru da yawa, kafin ta sanar da yin murabus daga masana'antar watsa labarai. Ta kasance babbar mai ba da labari a lokacin farko na Citizen, tare da Hussein Mohammed. Ta dauki sabon matsayi a ƙungiyar agaji ta Red Cross ta Kenya. Janet tana sha'awar fim da fasaha. A matsayinta na ƴar wasan kwaikwayo ce ta taka rawa a cikin jerin talabijin Rush.  

 Rayuwar farko da ilimi 
An haifi Janet ranar 11 ga watan  Janairu, 1984, kuma ta girma a Mombasa, Kenya. Tana da ɗan'uwa tagwaye Timothy Mbugua. 

Janet ta tafi makarantar sakandare ta Brookhouse sannan ta shiga Jami'ar Kasa da Kasa ta Amurka ( USIU ).  

Bayan ta yi aiki na wani lokaci, ta shiga Jami'ar Fasahar kere-kere ta Limkokwing da ke Malaysia don samun digirin ta a fannin Mass Communication.

Ta yi karatun MBA a Global Business Management a Kwalejin Gudanarwa na Swiss da ke Nairobi, Kenya.

 Rayuwa ta sirri 
Janet Mbugua ta auri Edward Ndichu..Tare suna da ƴƴa biyu maza, Ethan Huru Ndichu da aka haifa a watan Oktoba 2015 da Mali Ndichu. A shekarar 2019, Janet ta fitar da littafinta na farko, 'My First Time', tarin gajerun labarai daga mata, 'yan mata da maza akan mu'amalarsu ta farko da haila.

 Fina-finai
 Rush  Pendo Adama

 Manazarta

Category:Rayayyun mutane
Category:Haihuwan 1984